CELEX: 62012CB0542
Language: da
Date: 2013-05-08 00:00:00
Title: Sag C-542/12: Domstolens kendelse (Niende Afdeling) af 8. maj 2013 — straffesag mod Giorgio Fidenato (anmodning om præjudiciel afgørelse fra Tribunale di Pordenone — Italien) (Procesreglementets artikel 99 — direktiv 2002/53/EF — den fælles sortsliste over landbrugsplantearter — genetisk modificerede organismer (GMO’er) optaget på den fælles sortsliste — forordning (EF) nr. 1829/2003 — artikel 20 — eksisterende produkter — direktiv 2001/18/CE — artikel 26a — foranstaltninger for at undgå utilsigtet forekomst af genmodificerede organismer)

3.8.2013   
            
            
               DA
            
            
               Den Europæiske Unions Tidende
            
            
               C 225/52
            
         Domstolens kendelse (Niende Afdeling) af 8. maj 2013 — straffesag mod Giorgio Fidenato (anmodning om præjudiciel afgørelse fra Tribunale di Pordenone — Italien)
   (Sag C-542/12) (1)
   
   (Procesreglementets artikel 99 - direktiv 2002/53/EF - den fælles sortsliste over landbrugsplantearter - genetisk modificerede organismer (GMO’er) optaget på den fælles sortsliste - forordning (EF) nr. 1829/2003 - artikel 20 - eksisterende produkter - direktiv 2001/18/CE - artikel 26a - foranstaltninger for at undgå utilsigtet forekomst af genmodificerede organismer)
   2013/C 225/93
   Processprog: italiensk
   
      Den forelæggende ret
   
   Tribunale di Pordenone
   
      Tiltalt i straffesagen
   
   Giorgio Fidenato
   
      Sagens genstand
   
   Præjudiciel — Tribunale di Pordenone — fortolkning af Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF (EFT L 106, s. 1) — national lovgivning, som underlægger dyrkning af GMO’er, der er optaget på den fælles europæiske sortsliste, en tilladelsesprocedure for at undgå utilsigtet forekomst af genmodificerede organismer i andre afgrøder (sameksistensprincip)
   
      Konklusion
   
   EU-retten skal fortolkes således, at dyrkningen af genetisk modificerede organismer såsom sorter af MON 810-majs kan ikke underlægges en national tilladelsesprocedure, når anvendelsen og markedsføringen af disse sorter er tilladt i henhold til artikel 20 i Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer, og sorterne er optaget på den fælles sortsliste over landbrugsplantearter fastsat ved Rådets direktiv 2002/53/EF af 13. juni 2002 om den fælles sortsliste over landbrugsplantearter, som ændret ved forordning nr. 1829/2003. Artikel 26a i Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF, som ændret ved Europa-Parlamentets og Rådets direktiv 2008/27/EF af 11. marts 2008, skal fortolkes således, at den ikke giver en medlemsstat mulighed for at forhindre dyrkningen på dens område af sådanne GMO’er, med den begrundelse, at indhentelsen af en national tilladelse udgør en sameksistensforanstaltning, som skal forhindre utilsigtet forekomst af GMO’er i andre afgrøder.
   
      (1)  EUT C 63 af 2.3.2013.